CELEX: 62009CA0375
Language: el
Date: 2011-05-03 00:00:00
Title: Υπόθεση C-375/09: Απόφαση του Δικαστηρίου (τμήμα μείζονος συνθέσεως) της 3ης Μαΐου 2011 [αίτηση του Sąd Najwyższy (Πολωνία) για την έκδοση προδικαστικής αποφάσεως] — Prezes Urzędu Ochrony Konkurencji i Konsumentów κατά Tele2 Polska sp. z o.o., νυν Netia SA [Ανταγωνισμός — Κανονισμός (ΕΚ) 1/2003 — Άρθρο 5 — Κατάχρηση δεσπόζουσας θέσεως — Αρμοδιότητα των αρχών ανταγωνισμού των κρατών μελών να διαπιστώνουν ότι δεν υφίσταται παράβαση του άρθρου 102 ΣΛΕΕ]

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/4
            
         Απόφαση του Δικαστηρίου (τμήμα μείζονος συνθέσεως) της 3ης Μαΐου 2011 [αίτηση του Sąd Najwyższy (Πολωνία) για την έκδοση προδικαστικής αποφάσεως] — Prezes Urzędu Ochrony Konkurencji i Konsumentów κατά Tele2 Polska sp. z o.o., νυν Netia SA
   (Υπόθεση C-375/09) (1)
   
   (Ανταγωνισμός - Κανονισμός (ΕΚ) 1/2003 - Άρθρο 5 - Κατάχρηση δεσπόζουσας θέσεως - Αρμοδιότητα των αρχών ανταγωνισμού των κρατών μελών να διαπιστώνουν ότι δεν υφίσταται παράβαση του άρθρου 102 ΣΛΕΕ)
   2011/C 186/06
   Γλώσσα διαδικασίας: η πολωνική
   
      Αιτούν δικαστήριο
   
   Sąd Najwyższy
   
      Διάδικοι στην υπόθεση της κύριας δίκης
   
   Prezes Urzędu Ochrony Konkurencji i Konsumentów
   
      κατά
   
   Tele2 Polska sp. z o.o., νυν Netia SA
   
      Αντικείμενο
   
   Αίτηση εκδόσεως προδικαστικής αποφάσεως — Sąd Najwyższy — Ερμηνεία του άρθρου 5 του κανονισμού (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 ΕΚ (ΕΕ 2003, L 1, σ. 1) — Κατάχρηση δεσπόζουσας θέσεως — Ζήτημα αν οι αρχές ανταγωνισμού των κρατών μελών είναι αρμόδιες να διαπιστώνουν με απόφασή τους ότι το άρθρο 82 ΕΚ δεν έχει εφαρμογή στις εμπορικές πρακτικές επιχειρήσεως
   
      Διατακτικό
   
   
               1)
            
            
               Το άρθρο 5 του κανονισμού (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της [Σ]υνθήκης, έχει την έννοια ότι αποκλείει τη δυνατότητα εθνικής αρχής ανταγωνισμού που, στο πλαίσιο ενδεχόμενης εφαρμογής του άρθρου 102 ΣΛΕΕ, εξετάζει αν πληρούνται οι προϋποθέσεις της διατάξεως αυτής και καταλήγει, κατόπιν της ως άνω εξετάσεως, ότι δεν υφίσταται καταχρηστική πρακτική, να λάβει απόφαση με την οποία να διαπιστώνει ότι δεν συντρέχει παράβαση του εν λόγω άρθρου.
            
         
               2)
            
            
               Το άρθρο 5, δεύτερο εδάφιο, του κανονισμού 1/2003 αυτού έχει άμεση εφαρμογή και απαγορεύει εθνική διάταξη που επιβάλλει να περατώνεται η σχετική με την εφαρμογή του άρθρου 102 ΣΛΕΕ διαδικασία με την έκδοση αποφάσεως με την οποία να διαπιστώνεται ότι δεν στοιχειοθετείται παράβαση του εν λόγω άρθρου.
            
         
      (1)  ΕΕ C 297 της 5.12.2009.